送章文虎秀才歸荆南
作者：沈與求
朝代：宋

paragraphs: 我生本吳儂，搦筆追楚些。
佳人脱塵屣，幽韻恥獨和。
君家楚江湄，詞語亦頓挫。
學海富探討，渠數百紙過。
春風歸鳳城，櫑具恰解駄。
此地初識君，細語輒三賀。
冉冉歲巳遒，雲山憶高卧。
翩然理歸裝，餘事等棄唾。
文圍久堅壁，定恐一戰破。
行矣儻復來，憑將楚詞課。